b'\n_START_ARTICLE_\nKako se dan lepo za\xc4\x8dne\n_START_PARAGRAPH_\nKako se dan lepo za\xc4\x8dne, delo slovenskega pisatelja, esejista, pesnika, gledali\xc5\xa1kega, filmskega in televizijskega re\xc5\xbeiserja Vinka M\xc3\xb6derndorferja, je iz\xc5\xa1lo pri zalo\xc5\xbebi DZS v Ljubljani, leta 1993. Zbirka pesmi sodi med poezijo za otroke.\n_START_SECTION_\nAnaliza pesni\xc5\xa1ke zbirke\n_START_PARAGRAPH_\nPesni\xc5\xa1ka zbirka vsebuje 38 pesmi z razli\xc4\x8dno tematiko in s predstavitvijo podob iz neresni\xc4\x8dnega in resni\xc4\x8dnega sveta. Ve\xc4\x8dina izmed pesmi so \xc5\xa1aljive besedne igre (Abeceda), v verzih povedane zgodbice o \xc4\x8dlove\xc5\xa1kih bitij, o bitij iz \xc5\xbeivalskega sveta (Brezbri\xc5\xbena kamela, Osamljena ka\xc4\x8da, Kak\xc5\xa1ne so tovari\xc5\xa1ice, Kak\xc5\xa1en je ata ...), iz\xc5\xa1tevanke (Pun\xc4\x8dkasta iz\xc5\xa1tevanka), ljubezenske pesmi (I love you, Ljubezen) in pesmi o temeljnih fazah \xc5\xbeivljenja in \xc5\xbeivljenjskih prvinah (Rojstvo, Kako se dan lepo za\xc4\x8dne, Ve\xc4\x8dkrat me stvari jezijo, Sre\xc4\x8da, Oh, ta mladost ...).\n_START_SECTION_\nBrezbri\xc5\xbena kamela\n_START_PARAGRAPH_\nPesem govori o brezbri\xc5\xbeni kameli, ki \xc5\xbeivi v pravi pu\xc5\xa1\xc4\x8davi. Na vpra\xc5\xa1anje, kaj pomeni, da \xc5\xbeivi v pu\xc5\xa1\xc4\x8davi, predrzno odgovori tako, da po kamelje rigne in se brezbri\xc5\xbeno odpravi po svoji poti.\n_START_SECTION_\nKak\xc5\xa1ne so tovari\xc5\xa1ice\n_START_PARAGRAPH_\nPesem se za\xc4\x8dne z vpra\xc5\xa1anjem, kak\xc5\xa1ne so tovari\xc5\xa1ice, ko niso v tej vlogi. Odgovor je slede\xc4\x8d: So \xc4\x8disto navadne ali Marije ali Vile, lahko so tudi mame Lojzke ali Ane, \xc4\x8de le imajo otroke. Pesnik se prepri\xc4\x8duje, da nih\xc4\x8de ne ve, kak\xc5\xa1ne so tovari\xc5\xa1ice ob nedeljah, ko naloge popravljajo, ko so same in ko se jezijo. Pesem se zaklju\xc4\x8di z verzom, da ne vemo ali si \xc4\x8dim prej \xc5\xbeelijo nazaj v \xc5\xa1olo ali pa se jim zdi, da le \xc4\x8das zapravljajo.\n_START_SECTION_\nI love you\n_START_PARAGRAPH_\nPesem je ljubezenska, saj govori o zaljubljeni osebi, ki ljubi nekoga \xc4\x8de je tu oz. zraven njega ali pa ne. Ljubila ga/jo bo, ko bo tukaj in zdaj, ko je prisotna. Ko je zraven nje se pokrije in zaspi.\n_START_SECTION_\nKako se dan lepo za\xc4\x8dne\n_START_PARAGRAPH_\nPesem govori o porcelanastem servisu, ki mu vsak dan leti iz rok, kar ga pa tudi veseli, ker se vsa posoda pred njim drobi. Poleg vseh skodel, kitajskih pal\xc4\x8dk, pladnjev pa po parketu letijo tudi grde psovke in se drobijo pred njim. Na koncu pesmi pa tudi zakli\xc4\x8de, da naj se raztre\xc5\xa1\xc4\x8di vse, saj se le tako sre\xc4\x8den dan za\xc4\x8dne.\n_START_SECTION_\nSlog\n_START_PARAGRAPH_\nV vseh navedenih pesmih se pojavlja rado\xc5\xbeivo sozvo\xc4\x8dje glasov in ve\xc4\x8dplastnega metafori\xc4\x8dnega pomena. Sestava kitic in rim v pesmih ni enaka, pojavljajo pa se zaporedne (aabb), veri\xc5\xbene (abab) in pretrgane rime (abbcb). V celotni pesni\xc5\xa1ki zbirki se pojavlja muzikalen ritem, ki je zna\xc4\x8dilen za otro\xc5\xa1ko poezijo in razni zvo\xc4\x8dni efektki (glasovne figure).\n_START_SECTION_\nSporo\xc4\x8dilo\n_START_PARAGRAPH_\nV pesni\xc5\xa1ki zbirki Kako se dan lepo za\xc4\x8dne je tematika vseh pesmi razli\xc4\x8dna. \xc4\x8ceprav je osnovni namen zbirke zabavati mladino skozi \xc5\xa1aljive besedne igre, je vsebina pesmi tudi verzicifirana moralizatorska pridiga, saj otroke opomni tudi na moralne vrednote.'